EkBass/fiwiki-20250220-pages-articles huggingface dataset:
Kultainen portti

Kultaisiksi porteiksi, myös Porte Aurea, kutsutaan useita vanhoja, näyttäviä kaupunginportteja, esimerkiksi Kiovan kultainen portti Ukrainassa, Vladimirin kultainen portti Venäjällä ja Pulan Sergiusten riemukaari. Myös umpeenmuurattu kultainen portti Jerusalemin temppelivuorella on tunnettu. Alun perin nimitystä Porte Aurea käyttivät roomalaiset. Myöhemmin bysanttilaisena aikana nimellä tarkoitettiin Konstantinopolin läntisen kaupunginmuurin aikoinaan suurinta, lähellä muurin Marmaranmeren-puoleista päätä sijainnutta porttia, jonka läpi keisari kulki voitetun taistelun jälkeen. Portin ympärille rakennettiin myöhemmin Jedikulen linnoitus, ja alkuperäinen portti on muurattu umpeen. Keskiajalla venäläiset suuriruhtinaat rakensivat kaupunkeihinsa näyttäviä kaupunginportteja, joita nimitettiin Bysantin mallin mukaisesti kultaisiksi porteiksi. ==Lähteet== Luokka:Arkkitehtuurin käsitteet Luokka:Portit
Hohtokaijat

Hohtokaijat (Prosopeia) on kaijojen heimoon kuuluva lintusuku. == Hohtokaijoihin (Prosopeia) kuuluvia lajeja == * Hohtokaija (Prosopeia tabuensis) * Naamiohohtokaija (Prosopeia personata) * Punahohtokaija (Prosopeia splendens) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Hohtokaijat
Sean Gallagher

Sean Gallagher (s. 1967 Luton) on brittiläinen näyttelijä. Vuonna 1992 hän esiintyi monissa televisiosarjoissa ja elokuvissa. Riitasointuja-sarjassa hän esitti Malcolm Faithin roolia. Kesällä 2006 Gallagher esiintyi saippuaoopperassa Coronation Street, jossa hän esitti roolia Paul Connor. == Aiheesta muualla == * Luokka:Brittiläiset näyttelijät Luokka:Vuonna 1967 syntyneet Luokka:Elävät henkilöt
Peter Schiff

Peter Schiff (s. 23. maaliskuuta 1963) on yhdysvaltalainen talouselämänvaikuttaja. Hän kannattaa itävaltalaista taloustiedettä. Schiff toimii Darienissa Connecticutissa päämajaan pitävän Euro Pacific Capital Inc. -meklariyrityksen toimitusjohtajana. == Elämä == Peter Schiff syntyi New Havenissä Connecticutissa ja varttui Manhattanilla ja Miamissa. Hän valmistui Kalifornian yliopistosta 1987 opintoaineinaan rahoitus ja kirjanpito. 1990-luvun lopulla Schiff ennakoi IT-kuplan puhkeamista, mikä tapahtuikin 2000-luvun lopussa. Schiff esittää Yhdysvaltojen muuttuneen 1970-luvulta 2000-luvun alkuun mennessä suurimmasta velkojasta suurimmaksi velalliseksi ja menettäneen johtavan teollisuusmaan asemaansa sekä siirtyneen maltillisesta säästämisestä kohtuuttomaan velaksi kuluttamiseen. Yleisesti ottaen hän on suhtautunut valtavirrasta poiketen pessimistisesti Yhdysvaltain talouden näkymiin. Elokuussa 2006 Schiff ennakoi Yhdysvaltoihin finanssikriisiä, joka syntyisi talouskuplan puhkeamisesta. Tämä toteutui vuoden 2007 alusta alkaen nk. subprime-kriisinä. Schiff syyttää ongelmista suurimmaksi osaksi valtion talouspolitiikka, ja erityisesti USA:n keskuspankin Federal Reserven liian löysää rahapolitiikkaa. Asuntokuplasta hän oli varoittanut jo ainakin vuodesta 2004 saakka.http://www.businessweek.com/the_thread/hotproperty/archives/2008/12/peter_schiff_wa.html Schiff toimi Ron Paulin presidenttikampanjan taloudellisena neuvonantajana vuoden 2008 Yhdysvaltain presidentinvaalissa.Peter Schiff Named Economic Advisor to the Ron Paul 2008 Presidential Campaign — Ron Paul 2008 Peter Schiffin isä oli tax protester -liikkeen kannattaja Irwin Schiff. ==Teokset== *Crash Proof: How to Profit From the Coming Economic Collapse, February 2007, ISBN 978-0-470-04360-8 1 *The Little Book of Bull Moves in Bear Markets: How to Keep your Portfolio Up When the Market is Down, 2008, ISBN 978-0-470-38378-0 2 *Crash Proof 2.0: How to Profit From the Economic Collapse, 2nd Edition, September 2009, ISBN 978-0-470-47453-2 3 *The Little Book of Bull Moves, Updated and Expanded: How to Keep Your Portfolio Up When the Market Is Up, Down, Or Sideways, 2010, ISBN 0470643994 4 *How an Economy Grows and Why it Crashes, 2010, ISBN 978-0-470-52670-5 5 ==Lähteet== == Aiheesta muualla == * Euro Pacific Capital Inc., with picture of Peter Schiff * Peter Schiff's investment commentary Luokka:Yhdysvaltalaiset elinkeinoelämän vaikuttajat Luokka:Vuonna 1963 syntyneet Luokka:Elävät henkilöt
Sergiusten riemukaari

Sergiusten riemukaari (, ) on kroatialaisessa Pulan kaupungissa sijaitseva antiikinaikainen riemukaari. Kaari on kahdeksan metriä korkea ja sen rakennutti Salvia Postuma Sergia Aktionin taistelun jälkeen muistomerkiksi kolmelle veljelleen noin 30 eaa. Alun perin kaari toimi kaupungin pääporttina aina vuoteen 1829 saakka ja on siksi koristeltu vain yhdeltä puolelta. Nykyään portti lasketaan kultaiseksi portiksi. Portin läpi on kulkenut aikanaan Via Flavia Aquilejasta ja Triestistä kaupungin pääaukiolle. Kirjailija James Joyce asui yhdessä Arcus Sergiin lähellä sijaitsevista taloista vuodet 1904 ja 1905, kun hän työskenteli Pulassa englannin opettajana. Luokka:Riemukaaret Luokka:Kroatian rakennukset ja rakennelmat
Gretna FC

Gretna Football Club oli Skotlannin Gretnan kaupungista kotoisin oleva jalkapalloseura. Seura perustettiin 1946 ja se lakkautettiin 2008 vakavien talousvaikeuksien jälkeen. == Historia == === Englannin alasarjoista Skotlantiin === Gretna FC:n perustivat toisesta maailmansodasta palanneet sotilaat vuonna 1946. Seura liittyi Englannin jalkapalloliiton alaiseen sarjaan seuraavana vuonna huolimatta siitä että Gretnan kaupunki sijaitsee Skotlannin puolella rajaa. Gretna pelasi alasarjoissa 2000-luvun alkuun asti. Parhaimmillaan se ylsi Northern Premier Leaguen 1. divisioonaan, joka on Englannin jalkapallon sarjajärjestelmässä 8. korkein sarjataso. FA Cupissa se ylsi kahdesti karsintakierroksilta cupin ensimmäiselle varsinaiselle kierrokselle 1991 ja 1993. Gretna anoi pääsyä Skotlannin sarjoihin kahdesti jo vuosina 1993 ja 1999. Vihdoin vuonna 2002 se hyväksyttiin ja Gretna aloitti Skotlannin 3. divisioonasta. Englantilainen miljonääri Brooks Mileson osti seuran pian tämän jälkeen ja hänen tuellaan Gretna nousi peräkkäisinä kausina Skotlannin valioliigaan asti vuosina 2005-2007. Seura eteni myös Skotlannin cupin finaaliin 2006 olleessaan vielä Skotlannin 2. divisioonassa. Loppuottelun Gretna hävisi Heartsille rangaistuspotkukilpailun jälkeen. Cupin finaalipaikka vei Gretnan myös UEFA Cupiin, mutta se tippui 2. karsintakierroksella häviten irlantilaiselle Derry Citylle yhteistuloksella 7-3. === Gretna Skotlannin valioliigassa === Skotlannin valioliigan noustuaan Gretna joutui pelaamaan kotiottelunsa toisen liigaseuran Motherwellin kotikentällä, sillä sen oma kenttä, Raydale Park, ei täyttänyt liigan vaatimuksia. Kauden alku sujui seuralta kehnosti, ja seuralle oli kertynyt velkoja lähes 4 miljoonaa puntaa. Omistaja Brooks Mileson sairastui ja veti seuralta taloudellisen tukensa. Helmikuussa 2008 selvisi että seura ei ollut pystynyt maksamaan pelaajille eikä työntekijöille palkkaa ajoissa, minkä seurauksena päävalmentaja Davie Irons sekä apuvalmentaja erosivat heti seuraavana päivänä. Seura asetettiin maaliskuussa selvitystilaan, mistä seurasi myös 10 sarjapisteen menetys. Liiga lupasi maksaa pelaajien palkat kauden loppuun asti, jotta seura pystyisi pelaamaan loput ottelunsa. Lopulta Gretnan kausi päättyi sarjasta putoamiseen. Gretnalle yritettiin etsiä ostajaa, mutta sellaista ei määräaikaan mennessä löytynyt. Seura pudotettiin 3. divisioonaan, kun liiga ei uskonut sen pystyvän suoriutumaan velvoitteistaan 1. divisioonassa. Kun viime hetken pelastamisyrityksetkin epäonnistuivat, Gretna erosi Skotlannin liigasta kesäkuun alussa ja virallisesti se teki konkurssin elokuussa. Seuran kannattajayhdistys perusti uuden seuran, Gretna FC 2008:n, heinäkuussa 2008. == Lähteet == Luokka:Skotlantilaiset jalkapalloseurat
Rai (yksikkö)

Rai () on Thaimaassa käytössä oleva perinteinen pinta-alan yksikkö. Yksi rai vastaa 1 600 neliömetriä. Sitä alempi yksikkö on nimeltään ngaan. 1 rai on 4 ngaania tai vaihtoehtoisesti 400 tarangwata.Thailand Guru, Thailand National Public Holidays 2008 - Units of Measurement, tarkastettu 30.09.08 Rai on Thaimaassa yleisesti käytetty peltojen ja rakennusmaan koon mittaamiseen käytettävä mittayksikkö. Lisäksi sitä käytetään kaikissa kansallisissa maankäyttödokumenteissa. Arkkitehdit käyttävät sitä myös yleisesti kansainvälisen yksikköjärjestelmän (SI-järjestelmä) rinnalla. == Lähteet == Luokka:Pinta-alayksiköt
Mihail Kasanski

Mihail (Mikael) Kasanski (20. tammikuuta 1853 Wiesbaden – 23. kesäkuuta 1921 Viipuri) oli katedraalirovasti ja Suomen ortodoksisen kirkon apulaispiispa. Kasanskin vanhemmat olivat lukkari Nikolai Kasanski ja Anna Deza. Hän suoritti teologian kandidaatin tutkinnon Pietarin hengellisessä akatemiassa ja papiksi hänet vihittiin 1874. Korpiselässä Kasanski toimi pappina 1876-1878 ja Salmissa 1878-1884. Kirkkoherrana hän toimi Turussa1884-1890 ja sitten Viipurissa 1890-1921. Kasanski kuului P. Hermanin ja Sergein veljeskunnan perustajiin 1880, rovasti hänestä tuli vuonna 1890, jolloin hän sai Pyhän Annan ja Pyhän Vladimirin ritarikuntien jäsenyyden. Kasanski osallistui jumalanpalveluskirjojen suomentamiseen ja julkaisi Turussa ollessaan suomen- ja ruotsinkielistä lehteä Ortodoksisen kirkon ääni Suomessa, samoin kuin kaksiosaisen suomen kieliopin venäläisiä varten. Vuonna 1894 pidettiin hänen vaikutuksestaan Sortavalassa pappeinkokous, jossa päätettiin rippikoulujen eli kristinopinkoulujen pitämisestä. 1864 Kasanski oli Suomen kreikkalaiskatolisen kirkon hengellisen konsitorin jäsen. Hänet aateloitiin ansioistaan vuonna 1910, jolloin hän myös sai harvinaisen täyskultaisen kabinettiristin. 1917 Kasanski oli puheenjohtaja valtionkomiteassa, sai tehtäväkseen laatia Suomen kreikkalaiskatolista kirkkoa koskevan asetusehdotuksen. Suomen itsenäistyttyä hän oli ehdolla apulaispiispaksi vuonna 1918, mutta hävisi vaalin piispa Serafimille venäläisten sotilaspappien keskitetyn kampanjan johdosta, he pitivät Kasanskia liian suomalaismielisenä. Vuonna 1921, kun apulaispiispan valinta tuli uudelleen ajankohtaiseksi, hän voitti vaalin selkeästi. Moskovan patriarkka Tiihon vahvisti vaalin, mutta isä Mihail ei kerinnyt ottaa virkaa vastaan. Hän oli niin huonossa kunnossa, että menehtyi vielä samana vuonna. Hänen perinnökseen jäi kuitenkin ehdotus etsiä uutta piispaa Virosta. Herman Aavista tuli noin kahta vuotta myöhemmin Suomen uusi apulaispiispa ja sittemmin pitkäaikainen arkkipiispa. Kasanski on toinen kahdesta suomalaisesta ortodoksipiispasta, jolla ei koskaan ollut Suomessa hiippakuntaa. Toinen oli entinen Valamon munkki, Yhdysvalloissa piispaksi vihitty ja siellä uransa tehnyt mutta Suomessa kuollut Laatokan piispa Markus. Kasanskin puoliso oli Natalia Tsetverikov (k. 1912). ==Lähteet== * Jyrki Loima: Esipaimen siunaa: Suomen ortodoksiset piispat 1892–1988, luku Mihail Kasanski – katedraalin esimies, s. 265–267 * Sivut 375-376. Luokka:Suomen ortodoksisen kirkon piispat Luokka:Vuonna 1853 syntyneet Luokka:Vuonna 1921 kuolleet
Pienmoottoribensiini

Pienmoottoribensiini, pienkonebensiini tai alkylaattibensiini on bentseenitöntä ja puhtaammin palavaa 2- ja 4-tahtimoottorin polttoainetta. Pienmoottoribensiinissä on tavanomaisia autobensiinejä korkeampi moottorioktaaniluku (MON), ja sillä on alhaisempi höyrynpaine, joka on teknisesti pienmoottorien toiminnan kannalta parempi. Lisäksi pienmoottoribensiinin haihtuvuus on pienempi ja säilyvyys on parempi kuin tavallisella bensiinillä ja se karstoittaa vähemmän moottoria.www.neste.fi Suomen luonnonsuojeluliittoYmpäristöministeriö Pienmoottoribensiini on tarkoitettu pienmoottoreille, joilta vaaditaan erinomaista teknistä suorituskykyä. Pienmoottoribensiini on lähes hajuton tavalliseen bensiiniin verrattuna, joten se on miellyttävämpi tankata työskennellessä tai harrastaessa. Pakokaasut eivät haise eivätkä tartu vaatteisiin. Pienmoottoribensiini on kehitetty täyttämään pienten polttomoottorien vaatimukset. Pienmoottoribensiini soveltuu myös erinomaisesti moottoreiden säilytys- ja seisonta-ajan bensiiniksi. Pienmoottoribensiiniä on jalostettu vuodesta 1990 lähtien Neste Oilin Naantalin jalostamolla. Aspen alkylaattibensiiniä on kehitetty vuodesta 1988. ==Käyttö== Pienmoottoribensiini 4-T soveltuu kaikkiin 4-tahtisiin moottoreihin: ruohonleikkurit, mönkijät, perämoottorit. Pienmoottoribensiini 2-T soveltuu vastaavasti kaikkiin 2-tahtisiin ilmajäähdytteisiin moottoreihin: moottorisahat, raivaussahat, reppupuhaltimet. 2-tahtisiin veneen moottoreihin suositellaan 4-T pienmoottoribensiiniä ja venekäyttöön suunniteltua 2-tahtiöljyä. Tavalliseen bensiiniin verrattuna sen etuna on se, ettei se hartsiinnu pitkissä säilytysjaksoissa ja pitää siten muun muassa kaasuttimen ja suuttimen puhtaampana ja paremmin toimintakykyisinä. Pienmoottoribensiiniä käytetään myös bensiiniautojen ensitäyttöpolttoaineena. Mercedes-Benzin A-sarjan bensiiniautoissa käytetään pienmoottoribensiiniä ensitäyttöpolttoaineena Valmet Automotiven tehtaalla Uudessakaupungissa. Sisähallissa ajettavassa Tampere Supercross kilpailussa on sallittua käyttää vain alkylaattibensiiniä. Kilpailu ajetaan vuosittain marraskuussa Tampereen Messu- ja Urheilukeskuksessa. == Pienmoottoribensiinin edut == * Pienmoottoribensiini soveltuu hyvin pienmoottoreiden säilytys- ja seisonta- ajan bensiiniksi * Haihtuvuus hyvin pieni, säilyttää hyvin käynnistysominaisuutensa * Alentaa moottorin käyntilämpötilaa * Vähentää moottorin likaantumista * Pidentää moottorin käyttöikää * Hengitysilma ja ympäristö pysyvät puhtaampina * Vähemmän hajuja sekä tankatessa että pakokaasuissa * Säilyvyys erittäin hyvää sekä pakkauksessa että moottorissa. Korroosionsuojalisäaine suojaa polttoainejärjestelmää syöpymisiltä. ==Lähteet== Luokka:Polttoaineet
Busher Jackson

Harvey ”Busher” Jackson (19. tammikuuta 1911 Toronto, Ontario – 25. kesäkuuta 1966) oli kanadalainen jääkiekkoilija, joka pelasi sekä laitahyökkääjänä että puolustajana Toronto Maple Leafsissa, Boston Bruinsissa ja New York Americansissa NHL:ssä. Maple Leafs -vaikuttaja Conn Smythe sijoitti Jacksonin ja Charlie Conacherin samaan ketjuun kolmannen nuoren hyökkääjän Joe Primeaun kanssa. Syntynyt hyökkäysvitja tunnettiin ”Kakaraketjun” (the Kid Line) nimellä. Se luetaan yhä NHL:n parhaisiin hyökkäysmuodostelmiin kuuluvaksi ja auttoi Maple Leafsia voittamaan Stanley Cupin 1932 ja 1942. == Tilastot == 1929–30 Toronto Maple Leafs NHL 32 12 6 18 29 – – – – – 1930–31 Toronto Maple Leafs NHL 43 18 13 31 81 2 0 0 0 2 1931–32 Toronto Maple Leafs NHL 48 28 25 53 63 7 5 2 7 13 1932–33 Toronto Maple Leafs NHL 48 27 17 44 43 9 3 1 4 2 1933–34 Toronto Maple Leafs NHL 38 20 18 38 38 5 1 0 1 8 1934–35 Toronto Maple Leafs NHL 42 22 22 44 27 7 3 2 5 2 1935–36 Toronto Maple Leafs NHL 47 11 11 22 19 9 3 2 5 4 1936–37 Toronto Maple Leafs NHL 46 21 19 40 12 2 1 0 1 2 1937–38 Toronto Maple Leafs NHL 48 17 17 34 18 6 1 0 1 8 1938–39 Toronto Maple Leafs NHL 42 10 17 27 12 7 0 1 1 2 1939–40 New York Americans NHL 43 12 8 20 10 3 0 1 1 2 1940–41 New York Americans NHL 46 8 18 26 4 – – – – – 1941–42 Boston Bruins NHL 27 5 7 12 18 5 0 1 1 0 1942–43 Boston Bruins NHL 44 19 15 34 38 9 1 2 3 10 1943–44 Boston Bruins NHL 42 11 21 32 25 – – – – – NHL yhteensä 636 241 234 475 437 71 18 12 30 55 == Saavutuksia ja palkintoja == * NHL:n paras maalintekijä 1932 * Hockey Hall of Fameen 1971 * 1998 sijalla 55 The Hockey News -lehden 100 suurimman NHL-pelaajan listalla. == Katso myös == * The Hockey Newsin luettelo 100 parhaasta NHL-pelaajasta == Lähteet == ==Aiheesta muualla== * Harvey "Busher" Jackson Legends of Hockeyssa * * Busher Jackson at Find-A-Grave Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1911 syntyneet Luokka:Vuonna 1966 kuolleet
Lauritsalan Työväen Palloilijat

Lauritsalan Työväen Palloilijat (LauTP) oli vuonna 1946Muut arkistot L 2 Lappeenrannan kaupunki. Viitattu 30.9.2008. Lauritsalassa perustettu lappeenrantalainen palloiluseura. LauTP:n jalkapallon edustusjoukkue pelasi I divisioonassa kolme kautta vuosina 1985–1987 ja II divisioonassa neljä kautta vuosina 1984 ja 1988–1990.Finland – Divisional Movements RSSSF. Viitattu 30.9.2008. Ensimmäisellä kaudellaan I divisioonassa joukkue oli lähellä nousta jopa Mestaruussarjaan, kun se sijoittui nousukarsintapaikkaan oikeuttaneelle toiselle sijalle tasapistein Lahden Reippaan kanssa. Karsintapaikan ratkaisseessa uusintaottelussa Reipas oli kuitenkin selvästi parempi maalein 5–0, ja LauTP:n sijoitukseksi jäi kolmas.Finland – List of League Second Level Tables RSSSF. Viitattu 30.9.2008. Vuonna 1992 seura yhdisti edustusjoukkuetoimintansa Lappeenrannan Pallon kanssa muodostaakseen FC Lappeenrannan, joka myöhemmin vaihtoi nimekseen Rakuunat. LauTP:n kasvatteja ovat muun muassa veljekset Jyri, Harri ja Saku Puhakainen sekä Markku Timonen, jotka pelasivat urallaan myös pääsarjatasolla. Jääpallossa LauTP pelasi TUL:n mestaruussarjassa vuonna 1954. Jääkiekkoa seura pelasi 1960-luvulla maakuntasarjassa. LauTP poistettiin yhdistysrekisteristä vuonna 2007. Seuran perinteitä jatkaa vuonna 1993 perustettu LAUTP, joka keskittyy junioritoimintaan. Kaudella 2013 seuralla oli noin 300 pelaajaa. == Lähteet == == Aiheesta muualla == * LAUTP:n sivusto Luokka:Lappeenrantalaiset urheiluseurat Luokka:Lauritsala Luokka:Suomalaiset jalkapalloseurat Luokka:Vuonna 1946 perustetut urheiluseurat Luokka:Suomen Työväen Urheiluliiton jäsenseurat
Kris Brown

Kristopher Clayton ”Kris” Brown (s. 23. joulukuuta 1976 Irving, Texas) on yhdysvaltalainen uransa lopettanut amerikkalaisen jalkapallon pelaaja, pelipaikaltaan hän oli potkaisija. == Ura == Ennen ammattilaisuraansa Brown pelasi neljä kautta University of Nebraska–Lincolnin amerikkalaisen jalkapallon joukkueessa. Hän on Nebraska Cornhuskersin historian paras pisteidentekijä ja hänen nimissään on myös NCAA:n touchdownin jälkeisten lisäpisteiden ennätys. Brown sai NFL-varauksen vuonna 1999, kun Pittsburgh Steelers varasi hänet vuorolla 228 NFL Draftin seitsemännellä kierroksella. Hän edusti Steelersiä kolmen kauden ajan ja oli joka kausi joukkueen paras pisteidentekijä. Kaudella 1999 hän teki 105 pistettä, 2000 107 pistettä ja 2001 124 pistettä, mikä on hänen NFL-uransa paras pistemäärä. Brown oli runkosarjakaudella 2001 American Football Conferencen pistetilaston toinen 125 pistettä tehneen Mike Vanderjagtin jälkeen. Tuolla kaudella Steelers eteni AFC:n mestaruusotteluun, jossa joukkue hävisi tulevalle Super Bowl -mestarille New England Patriotsille. Maaliskuussa 2002 Brown siirtyi rajoitettuna vapaana agenttina Houston Texansiin. Hän pelasi NFL:ssä kaudella 2002 aloittaneen Texansin potkaisijana kaudesta 2002 kauteen 2009. Eniten pisteitä Texansin riveissä hän teki runkosarjakaudella 2008, jolla hän keräsi toisen kerran urallaan 124 pistettä tehtyään 29 potkumaalia ja 37 lisäpistettä. Brown menetti paikkansa Texansin ykköspotkaisijana Neil Rackersille NFL-kautta 2010 edeltäneellä harjoituskaudella. Lokakuussa 2010 hän teki sopimuksen San Diego Chargersin kanssa, jossa pelasi kolme ottelua, kunnes hänen sopimuksensa purettiin marraskuussa. Joulukuussa 2010 hän teki sopimuksen Dallas Cowboysin kanssa, jossa ei kuitenkaan pelannut yhtään ottelua. Cowboys purki hänen sopimuksensa heinäkuussa 2011. Brown pelasi NFL:ssä vuosien 1999 ja 2010 välillä yhteensä 179 runkosarjaottelua ja teki 1 123 pistettä, 256 kolmen pisteen potkumaalia ja 355 touchdownin jälkeistä lisäpistettä. Häneltä ei ole jäänyt väliin yhtään ottelua loukkaantumisten vuoksi. == Yksityiselämä == Brown on naimisissa ja hänellä on vaimonsa Amyn kanssa kolme lasta, kaksi poikaa ja tytär. Hän tekee aktiivisesti hyväntekeväisyystyötä ja on perustanut Kris Brown's Kick Club -järjestön, joka lahjoittaa rahaa Texas Children's Hospitalille. == Lähteet == * Kris Brown Houston Texansin verkkosivuilla (Internet Archive) * Brown sivustolla NFL.com === Viitteet === Luokka:Yhdysvaltalaiset amerikkalaisen jalkapallon pelaajat Luokka:Vuonna 1976 syntyneet Luokka:Elävät henkilöt
Galerie Susanna Kulli

Galerie Susanna Kulli on Zürichissä toimiva taidegalleria. Se perustettiin vuonna 1983 ja galleristina toimii Susanna Kulli. Galerie Susanna Kullissa on esillä muuan muassa John Armlederin, Jonathan Borofskin, William Copleyn, Jean Crottin, César Domelan, Helmut Federlen, Sylvie Fleuryn, Thomas Hirschhornin, Thom Merrickin, Gerwald Rockenschaubin, Giuseppe Spagnulon, Louis Cordierin, Olivier Mossetin, Marianne Müllerin, Adrian Schiessin ja Kerim Seilerin taidetta. Vuodesta 1996 alkaen Kulli on järjestänyt näyttelyiden lisäksi julkisia keskustelutilaisuuksia, joissa kuraattori keskustelee taiteilijoiden kanssa. Keskustelut julkaistaan gallerian omassa julkaisussa Im Rahmen der Ausstellung - Künstlergespräche. Galleria toimii yhteistyössä Art Baselin, Arco Madridin, Armory Show NY:n ja Artforum Berlinin kanssa. ==Lähteet== *Artfacts.Net: Galerie Susanna Kulli, Zurich *Artnet: Galerie Susanna Kulli - Gallery homepage at artnet.com *Chelsea Art Galleries: Galerie Susanna Kulli *Thom Merrick: Sculptures / Susanna Kulli Gallery, Zurich *Eurogalleries: Galerie Susanna Kulli ==Aiheesta muualla== *Artfacts.Net: Galerie Susanna Kulli, Zurich *art basel 2008: galleries: susanna kulli Kulli, Susanna Luokka:Sveitsiläinen kulttuuri
Fenoliftaleiini

Fenoliftaleiini (C20H14O4) on väriaine, jota käytetään muun muassa pH- indikaattorina . Aine on yksi käytetyimmistä indikaattoreista esimerkiksi titrauksessa sen sopivan värinmuutosalueen vuoksi . Fenoliftaleiini on äärimmäisen happamissa oloissa oranssia, neutraaleissa tai lievemmin happamissa väritöntä. Emästen vaikutuksesta se muuttuu punaiseksi pH:n ollessa 8,2-10,0 ja muuttuu jälleen värittömäksi erittäin emäksisissä oloissa . Fenoliftaleiinia käytetään useissa yleisindikaattoriliuoksissa yhdessä metyylipunaisen, bromitymolisinisen ja tymolisinisen kanssa . Muoto H3In+ H2In In2− In(OH)3− Rakenne Pallotikkumalli pH < 0 0−8,2 8,2−10,0 >12,0 Olosuhteet vahvasti hapan hapan tai neutraali emäksinen vahvasti emäksinen Väri oranssi väritön vaaleanpunaisesta fuksiaan väritön Kuva Fenoliftaleiinia käytetään myös lääketieteessä. Aine oli yksi ensimmäisistä keinotekoisesti valmistetuista ulostuslääkkeistä ja sen laksatiivinen vaikutus huomattiin vuonna 1902. Myöhemmin aineen käytöstä kuitenkin luovuttiin, koska sen arveltiin aiheuttavan vaurioita maksassa. Fenoliftaleiinilla on sukusolujen perimää ja lisääntymiskykyä vaarantavia sekä syöpää aiheuttavia vaikutuksia. == Synteesi == Fenoliftaleiinia valmistetaan ftaalianhydridistä ja fenolista kuumentamalla niitä happamissa olosuhteissa. == Katso myös == * Tymoliftaleiini == Lähteet == == Aiheesta muualla == *DrugBank: Phenolphthalein *Toxin and Toxin Target Database (T3DB): Phenolphthalein *Kyoto Encyclopedia of Genes and Genomes (KEGG): Phenolphthalein *Bristol University School of Chemistry, Molecule of the Month: Phenolphthalein Luokka:Indikaattorit
Fredrik Vilhelm Lagerstedt

Fredrik Vilhelm Lagerstedt (8. tammikuuta 1836 Lapua − 8. tammikuuta 1904 Helsinki)Helemi. Lapuan historiallinen tietokanta: Fredrik Vilhelm Lagerstedt (1836–1904) oli suomalainen maanviljelijä, moninkertainen valtiopäivämies ja hevosharrastaja. Lagerstedtin vanhemmat olivat maanviljelijä Carl Fredrik Lagerstedt ja Liisa Taipalus. Hänen puolisonsa vuodesta 1859 oli Katariina Justiina Keisala (k. 1926). Heidän poikiaan olivat Oskari Lahdensuo (1864-1935), Jalmari Lahdensuo (1880-1931) ja Jalo Lahdensuo (1882-1973). Lagerstedt oli suoviljelyn uranuurtaja ja suurtilallinen, joka omisti Lahden tilan Lapualla. Vuonna 1884 hän perusti meijerin. Lagerstedt oli myös suomenkielisen opetustoiminnan aktiivinen edistäjä. Hän oli mukana perustamassa Lapuan ensimmäistä kansakoulua, Ilmajoen Kansanopistoa sekä Vaasan Suomalaista Lyseota ja Kokkolan Suomalaista Yhteiskoulua. Lagerstedt sai kunnallisneuvoksen arvon 1892. Lagerstedt tunnettiin myös hevoskasvattajana. Hänen menestynein hevosensa oli Suuren orikilpailun vuonna 1896 voittanut ori Villi. Hän oli Alavuden tuomiokunnan edustaja talonpoikaissäädyssä valtiopäivillä 1882, 1885, 1888, 1891, 1894, 1897, 1899 ja 1900. ==Lähteet== ==Aiheesta muualla== *Runeberg.org *Lukio.lapua.fi *Eduskunta.fi Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Ravihevosten kasvattajat ja omistajat Luokka:Vuonna 1836 syntyneet Luokka:Vuonna 1904 kuolleet
Oskari Lahdensuo

Juho Oskari Lahdensuo (vuoteen 1906 Lagerstedt; 22. kesäkuuta 1864 Lapua – 3. heinäkuuta 1935 Lapua) oli suomalainen maanviljelijä, kunnallisneuvos, valtiopäivämies ja Maalaisliiton kansanedustaja. Hän toimi myös lukuisissa luottamustehtävissä. Lahdensuo omisti useita maatiloja Etelä-Suomessa, muun muassa Löyttymäen tilan Janakkalassa. Lahdensuon vanhemmat olivat maanviljelijä Fredrik Vilhelm Lagerstedt ja Katariina Justiina Keisala. Hänen veljensä Jalo Lahdensuo oli niin ikään Maalaisliiton kansanedustaja. Toinen veli Jalmari Lahdensuo oli tunnettu teatterivaikuttaja. Oskari Lahdensuon puoliso vuodesta 1886 oli Justiina Niemi. Lahdensuo työskenteli isänsä liikkeessä maanviljelystuotteiden ostajana vuodesta 1883 vuoteen 1898. Hän toimi myös Mustanmaan ja Lapuan osuusmeijerien johtajana sekä Hourun sahan ja saarimyllyn johtajana 1900-luvun vaihteen molemmin puolin. Maanviljelijänä Lahdensuo aloitti vuonna 1897. Hän kuului vuonna 1904 toimintansa aloittaneen Lapuan yhteiskoulun perustajiin, jonka johtaja hänen veljensä Jalmari Lahdensuo oli alkuaikoina.http://www.lukio.lapua.fi/Esittely.asp Lahdensuo kuului vuoden 1899 suureen lähetystöön Lapuan edustajanaPäiviö Tommila: Suuri adressi, s. 307. WSOY, 1999. ja oli Alavuden tuomiokunnan edustaja talonpoikaissäädyssä valtiopäivillä 1904–1905. Maalaisliiton kansanedustajana hän toimi 1. maaliskuuta 1910 – 31. maaliskuuta 1919. Hänet valittiin tehtävään Vaasan läänin pohjoisesta vaalipiiristä. Kansanedustajakaudellaan Lahdensuo oli jäsenenä pankkivaliokunnassa, työväenasiainvaliokunnassa sekä valtiovarainvaliokunnassa. Kansanedustajakautensa jälkeen Lahdensuo työskenteli muun muassa Lapuan rauta- ja rakennuskauppa oy:n johtajana 1928–1935. Vuonna 1925 hänet valittiin presidentin valitsijamieheksi. Oskari Lahdensuon poika oli sahanomistaja ja puukkotehtailija Eino Lahdensuo (1889–1972).Eino Lahdensuo, Helemi Lapuan historiallinen tietokanta ==Lähteet== * *Yksityiskoulut.fi ===Viitteet=== Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Kansanedustajat Luokka:Suomen Keskustan poliitikot Luokka:Lapuan kaupunginvaltuutetut Luokka:Vaasan läänin pohjoinen vaalipiiri Luokka:Vuonna 1864 syntyneet Luokka:Vuonna 1935 kuolleet
Alattionjoki

Alattionjoki eli AltajokiPohjois-Norjan paikannimet. Teoksessa: (, , kveeniksi Alattionjokihttp://faktaark.statkart.no/SSRFakta/faktaarkfraobjektid?enhet=308240 ) on Ruijassa, Pohjois-Norjassa sijaitseva joki, jonka pituus on 240 km. Se alkaa Koutokeinosta Suomen ja Norjan rajalta samalta tunturiseudulta, josta lähtee päinvastaiseen suuntaan myös Ounasjoki. Alattionjoki kulkee Euroopan suurimpiin kuuluvassa kanjonissa ja laskee Alattionvuonoon. Alattionjoki tuli kuuluisaksi vuonna 1981, jolloin sinne rakennettiin vesivoimalaitosta. Rakennushanketta vastustivat suuresti niin paikalliset asukkaat kuin luonnonsuojelijatkin. Alattionjoen ylempi osa, joka sijaitsee Koutokeinon kunnassa, tunnetaan nimellä Koutokeinojoki (, ).Altaelva Store norske leksikon Alattio-Koutokeinojoen vesistön valuma-alue on laajuudeltaan 8 963 km², mikä tekee siitä yhden Pohjois-Norjan suurimmista vesistöistä. == Lähteet == Luokka:Norjan joet Luokka:Alattio-Koutokeinojoen vesistö
Ann Wolfe

Ann ”Brown Sugar” Wolfe (s. 17. tammikuuta 1971) on yhdysvaltalainen raskaan keskisarjan nyrkkeilijä. == Nuoruus == Wolfen nuoruus oli hankala; hänen äitinsä kuoli syöpään hänen ollessaan 17-vuotias,Yuddy.com: Ann Wolfe Biography ja hänen isänsä ammuttiin vuotta myöhemmin. == Ammattiura == Wolfe voitti WIBA:n tunnustaman mestaruusvyön Gina Nicholasilta. Myöhemmin urallaan hän kohtasi muun muassa lajissa legendaksi muodostuneen Vonda Wardin ja tyrmäsi tämän 1. erässä. Myöhemmin televisiossa sanottiin, että ottelussa nähtiin paras naisnyrkkeilyn tyrmäys kautta aikojen. Wolfen valmentajana toimii Emanuel Steward.Women's Boxing: Ann Wolfe Biography Wolfea pidetään kovaiskuisimpana naisnyrkkeilijänä. Wolfe on yhdeksänkertainen nyrkkeilyn mestari. == Lähteet == Luokka:Yhdysvaltalaiset nyrkkeilijät Luokka:Vuonna 1971 syntyneet Luokka:Elävät henkilöt
Nimismiehenvero

Nimismiehenvero () oli keskiajalla ja uudella ajalla Ruotsin valtakunnassa käytössä ollut vero, jolla kustannettiin käräjät ja maksettiin käräjillä käyvien virkamiesten palkat. Vero syntyi ja kehittyi valtion vakinaisen verolaitoksen ulkopuolella. Se kannettiin ja nautittiin pitäjien käräjäpaikoissa, nimismiehentaloissa. Veroa mainitaan harvoin vanhoissa verokirjoissa, sillä se oli pitäjäläisten ja virkamiesten keskinäinen asia. Uuden ajan alussa nimismiehenvero joutui valtion haltuun, jolloin kruunu alkoi vastata virkamiesten palkoista. Tällöinkin osa nimismiehenverosta jäi käytettäväksi paikallisesti. Raaseporin läänissä nimismiehenveroa maksettiin 1500-luvulla kaikissa läänin pitäjissä samalla tavoin. Kultakin veromarkalta maksettiin 3 ½ vakkaa (yksi vakka vastaa 36,64 litraa) rukiita, 3 ½ vakkaa ohria ja 3 ½ vakkaa kauroja sekä kultakin kymmeneltä veromarkalta yksi talvikuorma heiniä. Tästä verosta kaurat otettiin linnaan ja lopun sai nimismies käyttää käräjäkestityksissä. Nimismiehen tärkein velvollisuus oli käräjien pitäminen ja nimismiehenverolla ruokittiin käräjille kokoontunut kruununväki. Ahvenanmaalla nimismiehenvero maksettiin 1540-luvulla taloluvun eli manttaalin mukaan. Veroon kuului yksi panni ohria, neljännespanni rukiita, puoli leiviskää lihaa, kaksi naulaa voita, kaksi naulaa humalia, neljä kappaletta leipiä, kolmesta neljään kynttilää, kolme kupoa olkia ja kaksi syliä heiniä. Tästä verosta vouti sai kustakin nimismieskunnasta neljä pannia ohria, yhden leiviskän lihaa, yhden leiviskän voita ja 20 kynttilää. Linnankirjuri sai kuusi kynttilää jokaisesta nimismieskunnasta. Hämeessä pidettiin vuonna 1531 käräjiä kolmasti vuodessa: kesällä, syksyllä ja talvella. Käräjiä istuttiin nimismiesten luona, jolloin vouti ja tuomari yöpyivät nimismiehen talossa. Nimismiehenvero vaihteli pitäjittäin ja se maksettiin koukuittain. Nimismiehenverosta kannettiin linnaan kultakin pitäjältä neljä lehmää ja kahdeksan lammasta. Lisäksi linnaan vietiin käräjäkauroja 3–4 puntaa kultakin pitäjältä voudin palkkioksi. Vuonna 1540 Hämeen nimismiehenvero katsottiin kruunun pysyväksi tuloksi, jolloin se alettiin merkitä linnan tilikirjoihin. Nimismies sai osuutenaan kymmenen koukun veron. Lisäksi nimismies sai lisäkorvauksen, jos joutui talvisin syöttämään kruunun hevosia. Veron joutuminen kokonaan kruunun haltuun merkitsi samalla keskiaikaisen virkamiesjärjestelmän ja paikallishallinnon muutosta näiden joutuessa lopullisesti kruunun valvontaan ja määräysvallan alaiseksi. == Lähteet == * Luokka:Historialliset verot Luokka:Ruotsin taloushistoria
Crawfordin piirikunta (Ohio)

Crawfordin piirikunta on piirikunta Ohiossa, Yhdysvalloissa, joka on saanut nimensä William Crawfordin mukaan. Sen suurin kaupunki on Bucyrus. ==Maantiede== Crawfordin naapuripiirikuntia ovat Seneca pohjoisessa, Huron koillisessa, Richland idässä, Morrow kaakossa, Marion lounaassa ja Wyandot lännessä. ==Väestö== Piirikunnassa oli vuoden 2010 väestönlaskennassa 43 520 ihmistä. Etniset ryhmät jakautuivat valkoisiin (97,2%), mustiin (0,9%), alkuperäisamerikkalaisiin (0,1%) ja aasialaisiin (0,4%). Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 6,0%, 5–17-vuotiaita 17,6%, 18–24-vuotiaita 7,5%, 25–44-vuotiaita 24,5%, 45–64-vuotiaita 27,7% ja yli 65-vuotiaita 16,7%. Köyhyysrajan alapuolella eli 14,9% asukkaista. == Lähteet == Luokka:Ohion piirikunnat
Salomo Kortetniemi

Salomo Kortetniemi (1819–1904)Lohi 2007, s. 20. oli amerikansuomalainen lestadiolaissaarnaaja ja -johtaja. == Elämä == Kortetniemi toimi Ylitornion suntiona vuosina 1845–1852, mutta hänet erotettiin, kun hänen ei katsottu huolehtivan hautojen riittävästä syvyydestä ja koska häntä pidettiin heränneistä pahimpana rauhanhäiritsijänä.Lohi 2007, s. 20–21. Hän oli nimittäin lestadiolaisuutta levittääkseen turvautunut niin sanottuun 'nyrkkikristillisyyteen', uskosta osattoman väkivaltaiseen taivutteluun.Lohi 2007, s. 116. Hän muutti perheineen Norjan Hammerfestiin 1866 ja Pohjois- Amerikan Calumetiin, Michiganin osavaltioon vuonna 1871.Lohi 2007, s. 21. Täällä hän syrjäytti aiemman lestadiolaisjohtajan Antti Vitikkohuhdan ja nousi kuuden vuoden ajaksi Kuparisaaren lestadiolaisten vapaaseurakunnan maallikkopapiksi. Hänen vaikutuksensa näkyi myös seurakunnan nimessä Salomo Kortetniemen luterilainen seura (Salomo Kortiniemi Lutheran Society)Lohi 2007, s. 146. Seurakunta toimi alkuvaiheessa jopa kaikkien Michiganin kaivosalueen suomalaisten seurakuntana, Kortetniemen suorittaessa kaikki kirkolliset toimitukset.Lohi 2007, s. 148. Koska Jaakko Rovaisen kannattajat epäilivät Kortetniemeä liljebladin eriseuraan menneeksi puoliheränneeksi, eivätkä hyväksyneet hänen autoritääristä johtamistapaansa, eivätkä Jumalan palvelusten muotomenoja tai Barbergin toimintatapoja, alkoivat Rovaisen kannattajat järjestää Cokatossa vuonna 1876 omia erillisiä seurojaLohi 2007, s. 148–149.. Sen johdosta Amerikan lestadiolaisuus jakaantui vuoden 1876 hajaannuksessa kahteen osaan, joista ylivoimaisesti suurempaa johtivat Kortetniemi ja Barberg, mutta pienempää oppositioryhmää johtivat Jaakko Rovainen ja N. P. Stark. Euroopan lestadiolaisjohtajat puolustivat kuitenkin hajaannuksessa Rovaisen ja Starkin johtamaa vähemmistöryhmää. Juhani Raattamaa lähetti Juho Takkisen Amerikkaan syrjäyttämään Kortetniemen papin virasta, jonka seurauksena Amerikan hajaannus päättyi vastentahtoiseen sovintoon vuonna 1878. Takkisesta tulikin Calumetin seurakunnan maallikkopappi vuoden 1877 marraskuun loppuun mennessä.Lohi 2007, s. 148–158. Kortetniemi liittyi myöhemmin haalilaisuuteen.Talonen 2001, s. 30.Hepokoski 2002, s. 31. ==Lähteet== * * * (pdf-versiossa on sivunumerot) * ===Viitteet=== Luokka:Amerikansuomalaiset henkilöt Luokka:Suomalaiset uskonnolliset vaikuttajat Luokka:Lestadiolaiset saarnaajat Luokka:Vuonna 1819 syntyneet Luokka:Vuonna 1904 kuolleet
Vagabond (manga)

Vagabond () on Takehiko Inouen luoma mangasarja, joka perustuu Eiji Yoshikawan kirjoittamaan romaaniin. Tarina on fiktiivinen kuvaus samurai Miyamoto Musashin elämästä. Mangaa on vuodesta 1998 lähtien julkaissut japanilainen Weekly Morning lehti ja sarja jatkuu yhä. Sen englanninkielisestä käännöksestä vastaa VIZ Media ja suomeksi sarjaa julkaisee Editorial Ivrea. Vuoden 2011 huhtikuuhun mennessä Vagabondista oli ilmestynyt 33 kirjaa, joista kaikki on käännetty englanniksi. ==Henkilöt== ===Päähenkilöt=== * Miyamoto Musashi: Päähenkilö. * Sasaki Kojirō: Miyamoto Mushashin legendaarinen arkkivihollinen. Kojirōn uskotaan opiskelleen Chūjo-ryū miekkailulajia joko Toda Seigenin tai Kanemaki Jisain opetuksessa. Suuri ero alkuperäiseen kirjaan on se, että mangassa Kojirō on kuvattu kuuroksi ja mykäksi, vaikka hän onkin lukutaitoinen. Luonteeltaan hän on hyvin leikkisä, melkein lapsimainen. Ittousai myös mainitsee, että Kojirōn silmät ovat kehittyneet vastapainona hänen kuulonsa puuttumiselle. == Lähteet == Luokka:Mangasarjat Luokka:Seinen Luokka:Historiallinen anime ja manga Luokka:Draama-anime ja -manga Luokka:Toiminta-anime ja -manga Luokka:1990-luvun anime ja manga
Parumala Thirumeni

Pyhä Geevarghese Mar Gregorios eli Parumala Thirumeni (15. kesäkuuta 1848 – 2. marraskuuta 1902) oli intialainen uskonnollinen johtaja ja myöhemmin sekä Malankaran jakobiittisen syyrialais-ortodoksisen kirkon että Malankaran ortodoksisen syyrialaisen kirkon pyhimys. Hänet tunnetaan yleisesti nimellä Parumala Thirumeni (Parumalan piispa). ==Nuoruus== Geevarghese syntyi Chathuruthyn perheeseen Mulanthuruthyssa, Keralassa. Hänen vanhemmillaan, Kochu Mathailla ja Mariamilla, oli yhteensä kolme poikaa ja kaksi tytärtä. Viidennen lapsen, Ipeoran, synnyttyä Mariam kuoli. Geevarghese opiskeli Malpan Geevarghesen alaisuudessa ja vihittiin diakoniksi 14. syyskuuta 1859 kymmenvuotiaana. ==Ura== Malpan sairastui vakavasti isorokkoon. Ainoastaan Geevarghese jäi hoitamaan häntä kun muut oli lähetetty kotiin. Kahdeksan päivän kuluttua Malpan kuoli ja Geevarghese sairastui. Tänä aikana hän näki näyn, jossa Neitsyt Maria ilmestyi hänelle ja kehotti häntä omistamaan loppuelämänsä Herralle. Pian tämän jälkeen Geevarghese parani. 1865, 18-vuotiaana, Geevarghese vihittiin papiksi. Joseph Mar Dionysios liitti hänet munkkijärjestöön vuonna 1872. Antiokian patriarkka Ignatius Pathros IV vihki hänet piispaksi 10. joulukuuta 1876, jolloin hänestä tuli Mar Gregorios. Ikänsä vuoksi häntä kutsuttiin nimellä 'Kochu Thirumeni' (Nuori Piispa). Mar Gregorios toimi Ignatius Pathros IV:n sihteerinä ja tulkkina ja oli vuonna 1876 todistamassa historiallista Mulanthyrithyn synodin päätöslauselmaa, joka solmittiin Intian syyrialais-ortodoksisen kirkon ja Antiokian ja koko Idän Pyhän Istuimen välillä. Mar Gregorios nimitettiin piispaksi Niranamiin, Keralaan, ja hän perusti luostarin Keralan Parumalaan. ==Pyhimysmäinen elämäntapa== Parumalan seminaarissa hän johti askeettista elämää. Hän heräsi aamulla kello neljä ja rukoili viiteen asti. Sitten hän opetti diakoneja kello seitsemään asti, jonka jälkeen hän rukoili ja nautti kevyen aamiaisen. Yhdeksästä yhteentoista hän opetti jälleen diakoneja. 11:stä keskipäivään hän hoiti hallinnollisia asioita, minkä jälkeen hän rukoili ja söi lounaan. Sitten hän lepäsi 13.30 asti, minkä jälkeen hän opetti kello kuuteentoista asti pitäen välissä lyhyen rukoushetken. Kello kuudestatoista 17.30 asti hän hoiti hallinnollisia tehtäviä. Illan rukousten ja illallisen jälkeen hän opetti diakoneille Raamattua. Kompletorion jälkeen kello 21 hän antoi diakonien mennä nukkumaan, mutta saattoi itse vielä rukoilla keskiyöhön asti. ==Kuolema== Mar Gregorios sairastui palatessaan Veeyapuramin kirkosta vihittyään avioparin. Jo sairautensa alussa hän tajusi elävänsä viimeisiä elinpäiviään. Vaikka hän heikkeni päivä päivältä, hänen kasvonsa kirkastuivat myös päivä päivältä. Keskiyöllä, 2. marraskuuta 1902 hän kuoli valmistautuneena kohtaamaan Taivaallisen isänsä. ==Lähteet== *www.parumala.thirumeni.com *Official Site for Parumala Church *Parumala Thirumeni *St. Paul's & St. Peter's Orthodox Church, Pathicadu, Mallappally Luokka:Pyhimykset Luokka:Intialaiset papit Luokka:Vuonna 1848 syntyneet Luokka:Vuonna 1902 kuolleet
Reckoner

"Reckoner" on englantilaisen rock-yhtyeen Radioheadin single ja seitsemäs kappale yhtyeen vuoden 2007 albumilla In Rainbows. Kappale julkaistiin neljäntenä singlenä albumilta 23. syyskuuta 2008RadioheadRemix.com - Reckoner Re/mix. Viitattu 30. syyskuuta 2008 . Julkaisu tapahtui Radiohead Remix -sivuston kautta. Sivustolta kappaleen voi ladata osissa (erikseen laulu, kitara ja piano), ja siten fanit voivat remiksata kappaleen, samaan tyyliin kuin "Nuden". Yhtye pyysi tuottaja James Holdenia ja DJ Diploa tekemään ensimmäiset "Reckonerin" remiksit. ==Lähteet== Luokka:Radioheadin kappaleet Luokka:Vuoden 2008 kappaleet
Taivalkosken Kuohu

Taivalkosken Kuohu on taivalkoskelainen urheiluseura. Seura on perustettu vuonna 1945. Nykyisin seurassa toimii kaikkiaan 6 jaostoa (hiihto- ja suunnistus, lentopallo-, yleisurheilu-, koripallo-, mäki- ja alppi/lumilautailujaostot). Luokka:Suomalaiset urheilun yleisseurat Luokka:Taivalkosken urheilu
Lindell Holmes

Lindell Holmes (s. 4. huhtikuuta 1957 Toledo, Ohio, Yhdysvallat) on entinen yhdysvaltalainen nyrkkeilijä. Holmes aloitti uransa vuonna 1979. Vuonna 1986 hän otteli IBF-liiton mestaruudesta silloista mestaria, Chong Pal Parkia vastaan. Ottelu päättyi tasatulokseen. Myöhemmin käydyssä uusintaottelussa Holmes hävisi. Vuonna 1990 Holmes kanppaili IBF-liiton väliaikaisesta mestaruudesta Frank Tatea vastaan, ja voitti kamppailun. Hän puolusti titteliään kolmesti ennen kuin hävisi sen Darrin Van Hornille teknisellä tyrmäyksellä. Vuonna 1993 hän kamppaili WBO-liiton silloisen mestarin Cris Eubankin kanssa, mutta hävisi kamppailun. Hän lopetti uransa ottelun jälkeen. Luokka:Yhdysvaltalaiset nyrkkeilijät Luokka:Vuonna 1957 syntyneet Luokka:Elävät henkilöt
Liiviläisten lippu

Liiviläisten lippu on liiviläisiä edustava lippu. Lipun värien suhteet ovat samat kuin Latvian lipussa eli 2:1:2. Lipun vihreä väri edustaa metsää, valkoinen rantahietikkoa ja sininen merta. Nämä taas edustavat liiviläisille tärkeää kalastuselinkeinoa. Lipun otti käyttöön Liiviläisten liitto, ja lippua käytettiin ensimmäisen kerran vuonna 1923. Liivin lipun päivää vietetään 18. marraskuuta. ==Historia== Liiviläisten lipun suunnitteli Didrik Volganski, joka oli Suomeen muuttaneen Edgar Vaalgamaan isä. Volganski oli yksi Liiviläisten Liiton perustajajäsenistä. Joidenkin tietojen mukaan hän suunnitteli myös lipun, jossa lipun värit ovat päinvastoin kuin nykyisessä lipussa. Hän ei kuitenkaan itse maininnut mitään tästä lipusta. Käytössä on ollut lipun versio, jossa lipun kentät olivat yhtä suuria. Lippua käytettiin ensimmäisen kerran 18. marraskuuta 1923 Mazirbessä pidetyillä juhlilla. Suurimman osan neuvostoaikaa lipun käyttö oli kielletty. Se otettiin uudelleen käyttöön vuonna 1988 Liiviläisten päivien yhteydessä. Lipun lahjoitti Suomalaisuuden Liitto, ja lippu vihittiin Mazirben kirkossa. ===Galleria=== Kuva:Livonian_flag_proportsijid.PNG|Lipun mittasuhteet |Lippu Liiviläisten liiton rakennuksessa ==Lähteet== Luokka:Liiviläiset Luokka:Liput
Lemon Tree

Lemon Tree on Fools Garden -yhtyeen esittämä kappale, joka on yhtyeen yksi tunnetuimpia ja suosituimpia kappaleita. Kappale äänitettiin vuonna 1995. Vuonna 1996 kappaleesta tuli suuri menestys maailmalla ja se nousi monissa maissa listaykköseksi. Muun muassa Saksassa ja Norjassa kappale myi platinaa.http://www.musikindustrie.de/gold_platin_datenbank/?action=1&strSuche;=Lemon+Tree http://www.ifpi.no/sok/index_trofe.htm . Suomessa kappale pysyi Suomen virallisella singlelistalla 5 viikkoa, joista parhain sijoitus viikolla 11/1996 18. sija. == Kappaleet == # # # == Kokoonpano == * Peter Freudenthaler – laulu * Thomas Mangold – basso * Ralf Wochele – rummut * Volker Hinkel – kitara * Roland Röhl – kosketinsoitin == Lähteet == == Aiheesta muualla == * Kappaleen sanat * Discogs Luokka:Vuoden 1995 kappaleet Luokka:Saksalaiset popkappaleet
Thorfinn Hamarilainen

Thorfinn Hamarilainen (k. 1285) oli norjalainen katolisen kirkon piispa. Hänen elämästään ei tiedetä paljoa. Hän syntyi Trondheimissa, ja toimi mahdollisesti sisterssiläismunkkina ennen tuloaan Hamarin piispaksi. Hän ja useat muut lähialueen piispat olivat useassa asiassa eri mieltä kuningas Eerik II Maununpojan kanssa, muun muassa piispanvaaleista. Tämän seurauksena Thorfinn poistui maasta, mahdollisesti maanpakoon. Lyhyen Rooman vierailun jälkeen hän löysi suojapaikan Ter Doestin sisterssiläisluostarista läheltä Flanderia. Hän kuoli siellä vuonna 1285. Ter Doestissa tuolloin elänyt munkki Walter Mudalainen kirjoitti Thorfinniä ylistävän runon. Thorfinn on julistettu pyhimykseksi, ja hänen muistopäivänsä on 8. tammikuuta. ==Lähteet== *Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. Luokka:Norjan historia Luokka:Norjalaiset katoliset piispat Luokka:Norjalaiset pyhimykset Luokka:Syntymävuosi tuntematon Luokka:Vuonna 1285 kuolleet
Juri Balašov

Juri Sergejevitš Balašov (, s. 1949) on venäläinen shakinpelaaja ja suurmestari. Balašov pelasi vuosina 1969–1980 yhdeksästi shakin neuvostoliitonmestaruuskilpailuissa sijoittuen parhaimmillaan toiseksi vuonna 1976. Balašovin muita merkittäviä saavutuksia ovat moskovanmestaruus vuonna 1970, toinen sija Wijk aan Zeessa vuonna 1973, toinen Cienfuegosissa 1975, ensimmäinen Vilnassa 1975, Hallessa 1976, Lvovissa 1978, Münchenissä 1979, Karlovacissa 1979 ja Wijk aan Zeessa 1982. Vuonna 1980 Balašov edusti Neuvostoliittoa shakkiolympialaisissa ensimmäisenä varapelaajana. Balašoville myönnettiin suurmestarin arvonimi vuonna 1973. ==Lähteet== ===Kirjallisuuslähteet=== * ===Internetlähteet=== * ===Viitteet=== ==Aiheesta muualla== * * Luokka:Neuvostoliittolaiset shakinpelaajat Luokka:Venäläiset shakinpelaajat Luokka:Vuonna 1949 syntyneet Luokka:Elävät henkilöt
Larks’ Tongues in Aspic

Larks' Tongues In Aspic on englantilaisen progressiivista rockia soittavan King Crimsonin viides studioalbumi, joka julkaistiin vuonna 1973. Albumi alkaa pitkällä instrumentaalikappaleella "Larks' Tongues in Aspic, Part One". Tätä seuraa kolme laulua sisältävää kappaletta "Book of Saturday", "Exiles" ja "Easy Money". Kaksi viimeisintä kappaletta "The Talking Drum" ja "Larks' Tongues in Aspic, Part Two" ovat instrumentaalikappaleita. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. ==Kappaleet== Kaikki kappaleet säveltäneet David Cross, Robert Fripp, John Wetton, Bill Bruford ja Jamie Muir sekä sanoittanut Richard Palmer-James ellei toisin mainita. A-puoli # # # B-puoli # * # # ==Jäsenet== * Robert Fripp - kitara, mellotron, koneet, sähköpiano * John Wetton - basso, laulut, piano * Bill Bruford - rummut * David Cross - viulu, mellotron, huilu, sähköpiano * Jamie Muir - lyömäsoittimet ==Lähteet== Luokka: King Crimsonin albumit Luokka: Vuoden 1973 albumit
Cy Denneny

Cyril Joseph "Cy" Denneny (23. joulukuuta 1891 Farran's Point, Ontario – 9. syyskuuta 1970) oli kanadalainen jääkiekkoilija, joka edusti National Hockey Leaguen Ottawa Senatorsia ja Boston Bruinsia sekä Toronto Blueshirtsia, joka pelasi National Hockey Association -sarjassa. Kaikkiaan Denneny pelasi 15 kautta ammattilaisena vuodesta 1914 vuoteen 1929. Cy Denneny oli NHL:n parhaita maalintekijöitä vuosien 1917 ja 1925 välillä. Lopettaessaan uransa Denneny johti NHL:n kaikkien aikojen pistepörssiä 331 tehopisteellään. == Saavutuksia ja palkintoja == * Stanley Cup pelaajana 1920, 1921, 1923, 1927 * Ottawa Senatorsin kapteeni 1923–1926 * NHL:n paras maalintekijä 1924 * Hockey Hall of Fameen 1959 * 1998 sijalla 62 The Hockey News -lehden 100 suurimman NHL-pelaajan listauksessa. == Katso myös == * Luettelo vähintään viisi maalia yhdessä NHL-ottelussa tehneistä pelaajista * The Hockey Newsin luettelo 100 parhaasta NHL-pelaajasta ==Aiheesta muualla== * Cy Denneny Legends of Hockey -palvelussa * Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1891 syntyneet Luokka:Vuonna 1970 kuolleet
Jontti & Shaka

Jontti & Shaka on suomalainen Jontin ja Shakan muodostama rap-duo Helsingistä. He julkaisivat ensimmäisen albuminsa Rata-äänitteen 24. tammikuuta 2007. Uusintapainos Jontin & Shakan loppuunmyydyistä Rata-äänitteestä ja Vittuun koko sakki! -EP:stä ilmestyi 24. maaliskuuta 2008 tupla-CD:nä nimellä Rata jatkuu. CD:llä on lisäksi kaksi kokonaan ennenjulkaisematonta kappaletta sekä yksi remix. Jontti julkaisi Uuden ajan avaruususkonto -nimisen albumin Kemmurusta tutun Jodarokin kanssa tammikuussa 2009. Shaka puolestaan julkaisi Koivuniemen Herrojen kanssa Sokeat johdattaa -albumin huhtikuussa 2010 ja Jontin kauan odotettu sooloalbumi Yhden miehen kultti julkaistiin lokakuussa 2011. Jontti & Shaka -duo julkaisi syyskuussa 2015 Alakulttuuri syö lapsensa -nimisen EP:n, jota he olivat jo muutaman vuoden työstäneet. == Diskografia == ===Albumit=== * * ===EP:=== * * Alakulttuuri syö lapsensa (2015) * Raittiusseura (2018) ===Vierailijana=== Artisti Kappale Albumilta Muut vierailijat Vuosi DJPP "Ympäri vuoden" Tuottajalevy 2006 Steen1 "Ajat on kovat" Nottinghamin paskasheriffi Diami, Asa, Ville Kalliosta, Pyhimys, Heikki Kuula, Pikkupiru & Akli Käärme 2006 Hannibal & Soppa "Pahoinvointivaltio" Meiän asia Jodarok 2007 Giant Räbät "Salkkumies" 1. erä J. Karjalainen 2008 Adebizi & Konna "Tähän asti opittua" Korvia myöten EP 2008 Petos "Spekulaatioille piste" Toivo parasta ja pelkää pahinta 2010 Konna "Rippituoli" Sei7semän Adebizi, Julma-Henri, OG Ikonen, Petos, Notkea Rotta, Aisti & Emeto 2010 AR2 "Oishan se pitäny arvaa" Kompilaatio 2011 Speakeasy "Tähän asti opittua 2012" Tuottajalevy Konna & Adebizi 2012 Adebizi & Pikkupiru "Pakka sekasin" Näil mennää mitä on 2014 ===Videot=== Artisti Otsikko Tuotanto Vuosi Jontti & Shaka "Kolmatta Linjaa" ''' 2007 Jontti & Shaka Feat. Dj Mäksteri "Alakulttuuri Syö Lapsensa" artsaew studio 2015 ==Aiheesta muualla== * * Jontti & Shaka 3rd Rail Musicin sivustolla * Luokka:Suomalaiset hip hop -yhtyeet Luokka:Suomalaiset duot